U-I-59/95
Natisni
Opravilna št.:
U-I-59/95
Datum odločitve:
15. 1. 1998
Objavljeno:
OdlUS VII, 10
ECLI:
ECLI:SI:USRS:1998:U.I.59.95
Akt:
Zakon o lokalni samoupravi (Uradni list RS, št. 72/93, 6/94 - odl. US, št. 45/94 - odl. US, 57/94, 14/95, 20/95 - odl. US, 63/95 - obvezna razlaga, 9/96 - odl. US, 44/96 - odl. US, 26/97 in 70/97) (ZLS), 37.a in 37.b čl.
Izrek:
Zahteva za oceno ustavnosti 37.a in 37.b člena Zakona o lokalni samoupravi se zavrže.
Evidenčni stavek:
Zakon o Ustavnem sodišču v 23. členu med predlagatelji, ki so upravičeni vložiti zahtevo za začetek postopka, določa predstavniške organe lokalnih skupnosti, vendar le pod pogojem, če so ogrožene pravice lokalne skupnosti. Prav tako določa 91. člen ZLS, da občina lahko vloži zahtevo za presojo ustavnosti in zakonitosti le tistih predpisov države, s katerimi se posega v ustavni položaj in pravice lokalne skupnosti.
Ker Občinski svet Občine Ljutomer v obravnavani zadevi ni izkazal, da so zaradi izpodbijanih določb Zakona o lokalni samoupravi ogrožene pravice občine kot lokalne skupnosti, ne more biti predlagatelj za začetek postopka in je zato Ustavno sodišče njegovo zahtevo zavrglo.
Geslo:
Lokalna skupnost, predstavniški organ lokalne skupnosti.
Lokalna skupnost, pravica.
Župan, podžupan, nezdružljivost funkcije s funkcijo člana občinske uprave.
Nezdružljivost funkcij, inkompatibilnost.
Pravni interes kot procesni pogoj vložitev zahteve pred Ustavnim sodišče, lokalna skupnost.
Lokalna skupnost kot vlagatelj zahteve pred Ustavnim sodiščem.
Pravna podlaga:
Ustava, 162. čl.
Zakon o Ustavnem sodišču (ZUstS), 23., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Občinski svet Občine Ljutomer
Datum vloge:
13. 4. 1995
Vrsta odločitve:
sklep
Vrsta rešitve:
zavrženje
Dokument:
US18721
Dokument v PDF obliki:
U-I-59-95.pdf
63 KB
Prenesite datoteko
U-I-59/95
15.1.1998
S K L E P
Ustavno sodišče je v postopku za oceno ustavnosti, začetem z zahtevo Občinskega sveta Občine Ljutomer, na seji dne 15. januarja 1998
s k l e n i l o :
Zahteva za oceno ustavnosti 37.a in 37.b člena Zakona o lokalni samoupravi (Uradni list RS, št. 72/93, 6/94 - odl. US, št. 45/94 - odl. US, 57/94, 14/95, 20/95 - odl. US, 63/95 - obvezna razlaga, 9/96 - odl. US, 44/96 - odl. US, 26/97 in 70/97) se zavrže.
O b r a z l o ž i t e v
1. Občinski svet Občine Ljutomer je dne 13.4.1995 vložil zahtevo za oceno ustavnosti 37. a in 37. b člena Zakona o lokalni samoupravi (v nadaljevanju: ZLS) v tistem delu, v katerem je določena nezdružljivost funkcije člana občinskega sveta s posameznimi funkcijami, navedenimi v 37. b členu. Izpodbijani določbi, uveljavljeni s spremembami ZLS (Uradni list RS, št. 14/95), naj bi omejili pasivno volilno pravico in to potem, ko so bili občani že izvoljeni in v času izvolitve za izpodbijane omejitve sploh niso vedeli. Predlagatelj zahteve predlaga, da Ustavno sodišče določbi v izpodbijanem obsegu razveljavi.
2. Ustava v drugem odstavku 162. člena določa, da predlagatelje zahteve za začetek postopka pred Ustavnim sodiščem določa zakon. Zakon o Ustavnem sodišču (Uradni list RS, št. 15/94) v 23. členu med predlagatelji, ki so upravičeni vložiti zahtevo za začetek postopka, določa tudi predstavniške organe lokalnih skupnosti, vendar le pod pogojem, če so ogrožene pravice lokalnih skupnosti. Prav tako določa 91. člen ZLS, da občina lahko vloži zahtevo za presojo ustavnosti in zakonitosti le tistih predpisov države, s katerimi se posega v ustavni položaj in pravice lokalne skupnosti.
3. Iz zahteve je razvidno, da predlagatelj izpodbija tisti del izpodbijanih določb, na podlagi katerih članu občinskega sveta preneha mandat, ker njegova funkcija ni združljiva z določenimi funkcijami v občinskih organih ter v občinski in državni upravi (4. in 5. alinea prvega odstavka 37.a člena ter drugi in tretji odstavek 37.b člen ZLS). Predlagatelj v svoji zahtevi ne utemeljuje, da je zaradi izpodbijanih določb ogroženo funkcioniranje občine kot lokalne skupnosti, ampak uveljavlja na splošno kršitev človekovih pravic in temeljnih svoboščin.
4. Ker Občinski svet Občine Ljutomer v obravnavani zadevi ni izkazal, da so zaradi izpodbijanih določb ZLS ogrožene pravice občine kot lokalne skupnosti, ne more biti predlagatelj za začetek postopka in je zato Ustavno sodišče njegovo zahtevo zavrglo.
5. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Lovro Šturm ter sodnica in sodniki dr. Miroslava Geč - Korošec, dr. Peter Jambrek, dr. Tone Jerovšek, mag. Matevž Krivic, mag. Janez Snoj, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm